open-index/open-wikipedia-markdown huggingface dataset:
America's Sweetheart

**America's Sweetheart** (בעברית: **מתוקה של אמריקה**) הוא סינגל שהוקלט על ידי הזמרת-יוצרת האמריקאית אל קינג, מתוך אלבום הבכורה שלה, Love Stuff. השיר יצא לאור ב-8 בפברואר 2016, על ידי חברת התקליטים RCA רקורדס, כסינגל השלישי והאחרון מתוך אלבום הבכורה.

השיר הגיע למקום ה-14 במצעד השירים מתחת להוט 100.

## רקע וכתיבה
השיר נכתב על ידי אל קינג ומרטין ג'ונסון והופק על ידי מרטין ג'ונסון. השיר הוא שיר מסוגת הקאנטרי פופ, המשלב בתוכו גם את סוגת הקאנטרי רוק. איגוד תעשיית ההקלטות הקנדי העניק לשיר את תואר הפלטינה, על מכירות של למעלה מ-80,000 עותקים במדינה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-35 מיליון השמעות.

## הופעה
אל קינג הופיעה עם "America's Sweetheart" במהלך תוכנית הטלוויזיה האמריקאית "המופע של אלן דג'נרס" ובמהלך תוכנית הטלוויזיה "טונייט שואו עם ג'ימי פאלון", שהתקיימו ב-11 בפברואר 2016.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי 2015
קטגוריה:סינגלים מ-2016
קטגוריה:שירי אל קינג
קטגוריה:שירים באנגלית
קטגוריה:שירים שנכתבו על ידי אל קינג
קטגוריה:שירים שנכתבו על ידי מרטין ג'ונסון
קטגוריה:סינגלים בהוצאת RCA רקורדס
Different for Girls

**Different for Girls** (בעברית: **שונה עבור בנות**) הוא סינגל שהוקלט על ידי דיירקס בנטלי, ביחד עם הזמרת-יוצרת האמריקאית אל קינג, מתוך אלבום האולפן השמיני שלו, Black. השיר יצא לאור ב-6 ביוני 2016, על ידי חברת התקליטים קפיטול נאשוויל, כסינגל השני מתוך האלבום.

השיר הגיע למקום ה-42 במצעד הבילבורד הוט 100.

## רקע וכתיבה
השיר נכתב על ידי ג'יי. טי. הרדינג ושיין מקאנלי והופק על ידי רוס קופרמן. השיר הוא שיר מסוגת הקאנטרי, המאפיין שירים נוספים שנכללו באלבום, Black. איגוד תעשיית ההקלטות הקנדי העניק לשיר את תואר הפלטינה, על מכירות של למעלה מ-80,000 עותקים במדינה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-35 מיליון השמעות.

## הצלחה
השיר הגיע בשיאו למקום השלישי במצעד שירי הקאנטרי, שם נשאר במשך שלושה שבועות. בספטמבר 2016, קיבל השיר על ידי איגוד תעשיית ההקלטות האמריקאי את תואר הזהב, על מכירות של למעלה מ-500,000 עותקים במדינה ובהמשך את תואר הפלטינה על מכירות של למעלה ממיליון עותקים במדינה.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי אל קינג
קטגוריה:שירים באנגלית
קטגוריה:שירים שנכתבו על ידי שיין מקנאלי
קטגוריה:סינגלים בהוצאת קפיטול רקורדס נאשוויל
הארכיון הפדרלי השווייצרי

**הארכיון הפדרלי השווייצרי** (בגרמנית: **Schweizerisches Bundesarchiv**) הוא הארכיון הלאומי של שווייץ.
## היסטוריה
הארכיון נוסד ב-1798 לאחר הקמת הרפובליקה ההלווטית, ברפובליקה זו לכל מקום בו הועבר מושב הממשלה כך גם הארכיון הועבר לאותו מקום. עם הקמתה של המדינה הפדרלית ב-1848 הארכיון מוקם בבית העירייה של ברן.

בחצי השני של המאה ה-19 הארכיון הועבר לאגף המערבי של בניין הפרלמנט, ב-1868 הפרלמנט רכש שטח על גדות נהר הארה ובנה את הבניין הנוכחי של הארכיון, הבניין נבנה בין השנים 1896–1899 ותוכנן בסגנון נאו-רנסאנס.

ב-1944 מועצת הברית אישרה את הרגולוציה על פיה כל חומרי הארכיון המאוחסנים מעל חמישים שנה נהיים נגישים לציבור ללא הגבלה.

ב-1963 הותקן במקום לראשונה מכשיר מקראת זיעורים לקריאת מיקרופילם, ב-1965 הותקן לראשונה מכונת צילום מסמכים.

בנוסף לארכיון המרכזי לכל קנטון במדינה יש ארכיון רשמי משלו.

## קישורים חיצוניים

* 

קטגוריה:ארכיונים לאומיים
קטגוריה:ברן: מבנים
...Schastia v lichnoi zhizni!

***' (ב[[רוסית]]: ***', ובעברית: **אושר בחיים האישיים**) הוא אלבום האולפן השמיני של זמרת הפופ הרוסית אלה פוגצ'ובה.

אלבום זה מורכב כולו משירים שכתב המלחין איגור ניקולייב. ניקולייב שינה מעט את סגנון הזמר, הפך אותו למודרני ומעניין יותר לקהל. סך המכירות של האלבום היה כמעט 2,000,000 עותקים. זהו האלבום הראשון הגדול באותה תקופה מאת המלחין הצעיר איגור ניקולייב. שני סינגלים שוחררו לתמיכה באלבום:  "פרומשצ'יק" (Паромщик) ו"שני כוכבים" (Две звезды).

## רשימת רצועות
כל המוזיקה נכתבה על ידי איגור ניקולייב.

## קישורים חיצוניים

קטגוריה:אלבומי אלה פוגצ'ובה
Good Girls

**Good Girls** (בעברית: **ילדות טובות**) הוא סינגל שהוקלט על ידי הזמרת-יוצרת האמריקאית אל קינג, מתוך פסקול הסרט "מכסחות השדים", שעלה לאקרנים בשנת 2016. השיר יצא לאור ב-3 ביוני 2016, על ידי חברת התקליטים RCA רקורדס, כסינגל הראשון והפותח מתוך הפסקול.

השיר הגיע למקום ה-29 במצעד שירי הרוק & האלטרנטיביים.

## רקע וכתיבה
השיר נכתב על ידי אל קינג ודייב באסט והופק על ידי דייב באסט גם כן. הביקורות שהופנו כלפי השיר היו חיוביות ברובן, תוך שב-AllMusic סקרו אותו גם כן. ההצלחה של השיר התבטאה במצעדי הבילבורד, כאשר הגיע למקום ה-29 במצעד שירי הרוק.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-10 מיליון השמעות.

## הופעה וקידום
כדי לקדם את השיר, הופיעה קינג בתוכנית הטלוויזיה "בוקר טוב אמריקה", ב-15 ביולי 2016.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי אל קינג
קטגוריה:מכסחי השדים
קטגוריה:שירים באנגלית
קטגוריה:שירים שנכתבו על ידי אל קינג
קטגוריה:שירים מסרטי קולנוע
קטגוריה:סינגלים בהוצאת RCA רקורדס
שבעת מעשי החסד (קאראווג'ו)

**שבעת מעשי החסד** (באיטלקית: **Sette opere di Misericordia**) הוא ציור שמן מעשה ידי הצייר קאראווג'ו, שצויר בשנת 1607 לערך ומתאר את שבעת מעשי החסד. היצירה מוצגת בכנסיית "פיו מונטה דלה מיסריקורדיה"  בנאפולי.

## שבעת מעשי החסד בברית החדשה
שבעת מעשי החסד הם מעשים שהאמונה הנוצרית מחשיבה כמבטאים מידות טובות הדרושות לאדם ומייצגות את הרחמים. מקור מקובל לשש המידות הראשונות היא דרשה של ישו:

## היסטוריה
הציור הוזמן בשנת 1607 לערך על ידי קהילת "פיו מונטה דלה מיסריקורדיה" בנאפולי, אשר כללה חברים במשפחה שהגנה על בריחתו של קאראווג'ו מרומא. היא שילמה לאמן 400 דוקטים עבורו.

הציור נחשב מרכזי לציור האיטלקי בכלל ולציור בדרום איטליה בפרט. הרכבו דרמטי יותר ונסער, לעומת ציורים שצוירו ברומא, מכיוון שאין נקודת משען מרכזית למעשים המתוארים בו. הוא מלכתחילה היה כה מוצלח עד כי הקהילה קבעה כי לא ניתן למכור אותו "בכל מחיר", ועליו להישמר תמיד בכנסיית הקהילה.

בשנת 2016 העלתה הלהקה השייקספירית המלכותית הצגה המתייחסת לציור ולחייו של קאראווג'ו בזמן שצייר אותו.

## תיאור היצירה
הציור האניגמטי, אחד החשובים של הצייר הסוער שנמלט מרומא לאחר הרשעה ברצח, מתאר בריאליזם רב, בשילוב דמויות שנלקחו מהרחוב, פעילויות צדקה ורחמים בקומפוזיציה מורכבת ומהפכנית. למעלה נראים המדונה והילד, נתמכים על ידי מלאכים. למטה מגוון דמויות, אשר שזורות זו בזו ומבצעות מחוות מורכבות הרומזות על שבעת מעשי החסד, בסצנה אשר כאילו מתרחשת בצומת נפוליטנית חשוכה.

שבעת מעשי החסד מתוארים כך:
* פדיון שבויים - בצד ימין, אישה מבקרת גבר כלוא.
* האכלת הרעב - האישה מניקה את הגבר משדיה. סעיף זה וקודמו רומזים על חסד רומי.
* קבורת המת - מאחורי חומת בית הסוהר נראה קברן שנושא גופה שרק כפות רגליה נראות, ואחריו נראה כומר עם לפיד.
* הכנסת אורחים - עולה רגל (שלישי משמאל, המזוהה על ידי כובעו שבו נראית "קונכיית סנט גיימס" , שהיא הַסְמָלָה חָזוּתִית עבור עולי רגל) מבקש מחסה מבעל בית הארחה (בקצה השמאלי).
* הלבשת עירומים - מרטין מטור, הרביעי משמאל, קורע את גלימתו לשניים ומעניק לקבצן חצי-עירום אחד מן החצאים, זוהי התייחסות לאגדה פופולרית על מרטין.
* ביקור חולים - מרטין מטור מברך ומנחם את הקבצן הנכה.
* השקיית הצמא - שמשון (שני משמאל) שותה מים מלחי חמור ().

היסטוריון האמנות האמריקני ג'ון ספייק מציין כי המלאך שבמרכז מסמל את החסד האלוהי שמהווה השראה לחמלה האנושית. ספייק מציין גם כי הבחירה בשמשון כסמל של השקיית הצמא היא כה מוזרה שנדרש הסבר כלשהו: אימת הפלשתים היה אדם פגום שהשלים את משימותיו ההרואיות בחסד האל. כאשר שמשון היה בסכנת מוות מצמא, אלוהים נתן לו מים לשתות מלחי חמור. קשה לייחס נס זה אל שבעת מעשי החסד, מכיוון שזה לא היה חסד אנושי אלא אלוהי.

### שבעת מעשי החסד, תקריב

קובץ:Sette opere di Misericordia - Visitare i carcerati.jpg|פדיון שבויים
קובץ:Sette opere di Misericordia - Dar da mangiare agli affamati.jpg|האכלת הרעב
קובץ:Sette opere di Misericordia - Seppellire i morti.jpg|קבורת המת
קובץ:Sette opere di Misericordia - Ospitare i pellegrini.jpg|הכנסת אורחים
קובץ:Sette opere di Misericordia - Vestire gli ignudi.jpg|הלבשת עירומים
קובץ:Sette opere di Misericordia - Curare gli infermi.jpg|ביקור חולים
קובץ:Sette opere di Misericordia - Dar da bere agli assetati.jpg|השקיית הצמא


## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:קאראווג'ו
קטגוריה:ציורי שמן
קטגוריה:ציורים מהמאה ה-17
קטגוריה:ציור של תקופת הבארוק
Best of You

**Best of You** (בעברית: **הטוב ביותר שלך**) הוא סינגל שהוקלט על ידי המוזיקאי אנדי גרמר, ביחד עם הזמרת-יוצרת האמריקאית אל קינג, מתוך אלבום האולפן השמיני שלו, Black. השיר יצא לאור ב-20 בפברואר 2020, על ידי חברת התקליטים אס-קורב רקורדס, כסינגל שלא מתוך אלבום.

השיר הגיע למקום ה-39 במצעד השירים הדיגיטליים.

## רקע וכתיבה
השיר נכתב על ידי אנדי גרמר, ג'ייק טורי, יוהאן קרלסון וסטיב ג'יימס והופק על ידי יוהאן קרלסון. השיר הוא שיר מסוגת הקאנטרי, המאפיין שירים נוספים שהוציאו אנדי גרמר ואל קינג במהלך הקריירה שלהם. במקור, הגרסה עם קינג היא גרסת רמיקס. עטיפת הסינגל היא מעין גלויה בה ניתן לראות שתי כפות ידיים.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-30 מיליון השמעות.

## הצלחה
השיר הגיע בשיאו למקום ה-39 במצעד השירים הדיגיטליים של בילבורד ובכך היה לשירה הראשון של קינג מאז השיר "Fooled Around and Fell in Love", שהוציאה שנה קודם לכן עם מירנדה למברט, שהצליח להיכנס למצעד. השיר נשאר במצעד במשך שבוע אחד בלבד.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי 2020
קטגוריה:סינגלים מ-2020
קטגוריה:שירי אל קינג
קטגוריה:שירים באנגלית
קטגוריה:בלדות קאנטרי
בוסאסו

**בוסאסו** (בסומלית: **Boosaaso**; בערבית: **بوصاصو**) היא עיר נמל בצפון סומליה לחופי מפרץ עדן, כ-1,100 ק"מ ממוגדישו בירת סומליה. ליד העיר גם שדה תעופה. הוקמה ב.

## אקלים
הטמפרטורה הממוצעת היא 30 מעלות צלזיוס. החודש החם ביותר הוא מאי (34 מעלות צלזיוס בממוצע). החודש הקר ינואר (26 מעלות צלזיוס בממוצע). כמות המשקעים הממוצעת היא 201 מילימטרים בשנה. החודש הגשום ביותר הוא ספטמבר (73 מ"מ גשם בממוצע), וחודש יולי היבש ביותר (1 מ"מ גשם בממוצע).

## ערים תאומות
* 

## קישורים חיצוניים

* 
* 15x15 פיקסלים אתר האינטרנט הרשמי של בוסאסו

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:סומליה: ערים
קטגוריה:אפריקה: ערי נמל
קטגוריה:הים הערבי: ערי נמל
גלקאיו

**גלקאיו** (בסומלית: **Gaalkacyo**; בערבית: **جالكعيو**) היא עיר בסומליה.

בשטח העיר נמצאים נמל התעופה עבדולאהי יוסוף  ואוניברסיטת גלקאיו .

## גאוגרפיה
העיר ממוקמת כ-573 ק"מ מבירת סומליה, מוגדישו, כ-48 ק"מ מהגבול עם אתיופיה, וכ-185 ק"מ מהאוקיינוס ההודי.

## אקלים
הטמפרטורה הממוצעת בעיר היא 30 מעלות צלזיוס. החודש החם ביותר הוא אפריל עם 32 מעלות צלזיוס, והחודש הקר ביותר הוא ינואר עם 28 מעלות צלזיוס. סך המשקעים הממוצע הוא 364 מילימטרים בשנה. חודש אוקטובר הוא החודש עם כמות הגשמים הגדולה ביותר (109 מ"מ), וחודש פברואר הוא החודש עם כמות הגשמים הקטנה ביותר (מילימטר אחד).

## קישורים חיצוניים

## הערות שוליים

קטגוריה:סומליה: ערים
To li eshchyo budet...

***' (ב[[רוסית]]: ***') הוא אלבום האולפן הרביעי של זמרת הפופ הרוסית אלה פוגצ'ובה. האלבום פורסם בברית המועצות בשנת 1980, ושנה לאחר מכן, בשנת 1981, הוא שוחרר בצ'כוסלובקיה על ידי חברת Supraphon תחת השם Alla Pugačova.

האלבום כלל חלקית משירים חדשים, אך כלל גם שירים מהסרט "האישה ששרה", שהוקלט בשנת 1977 ("כן" (Да), "לא הפכת לגורל" (Ты не стал судьбой) ו"העולם הזה" (Этот мир), והשיר "מה היה פעם" (Что было однажды), שהוקלט לסרט "31 ביוני" (31 июня), אך לא נכלל בגרסה הסופית של הסרט. התקליט שוחרר במחזור הראשוני של 12 אלף עותקים, והמחזור הסופי שלו הסתכם בכ -2 מיליון 200 אלף עותקים.

## רשימת רצועות

## קישורים חיצוניים

קטגוריה:אלבומי אלה פוגצ'ובה
אנרגיה וורונז' (כדורגל נשים)

**אנרגיה** הוא מועדון כדורגל נשים מהעיר וורונז', שהשתתף באליפות רוסיה והישג השיא הוא זכייה בחמש אליפויות.

## היסטוריה
בשנים 2000–2001, נקרא "אנרגיה של המאה ה-21". בשנת 2005, עקב קשיים כספיים, המועדון סירב להשתתף בליגה הבכירה באליפות רוסיה. אף שבמשך שנתיים ברציפות זכה באליפות הליגה הראשונה, וורונז' לא מצאה את האמצעים להשתתף בליגת העל. בשנת 2008, אנרגיה חזרה לליגה הבכירה, שם הפסידה את כל המשחקים מבלי להשיג אפילו נקודה אחת. במפעלים האירופיים השיג השיא הוא שלב רבע גמר ליגת האלופות לנשים פעמיים רצופות בעונות 2003/04, 2004/05. בעונת 2012 פורקה סופית.

## תארים
* אלופת רוסיה בכדורגל נשים (5): 1995, 1997, 1998, 2002, 2003
* מחזיקת גביע רוסיה בכדורגל נשים (7): 1993, 1995, 1996, 1997, 1999, 2000, 2001

## קישורים חיצוניים
* 

* אתר האוהדים הרשמי
* אנרגיה וורונז' באתר womenfootball.ru
* שורשי "אנרגיה", היסטוריה

קטגוריה:קבוצות כדורגל נשים רוסיות
קטגוריה:וורונז': ספורט
Shame

**Shame** (בעברית: **בּוּשָׁה**) הוא סינגל שהוקלט על ידי הזמרת-יוצרת האמריקאית אל קינג, מתוך אלבום האולפן השני שלה, Shake the Spirit. השיר יצא לאור ב-10 באוגוסט 2018, על ידי חברת התקליטים RCA רקורדס, כסינגל הראשון והפותח מתוך האלבום.

השיר הגיע למקום הראשון במצעד השירים האלטרנטיביים העכשוויים.

## רקע וכתיבה
השיר נכתב על ידי אל קינג וטים פגנוטה והופק על ידי טים פגנוטה גם כן. פגנוטה ידוע בזכות הפקתו המוזיקלית של הלהיט הבינלאומי "Shut Up And Dance", של להקת הרוק האמריקאית Walk the Moon, שיצא בשנת 2014.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-7 מיליון השמעות.

## בעקבות ''[[Love Stuff]]''
לאחר שהוציאה את אלבום הבכורה שלה Love Stuff, נכנסה קינג לתקופה קשה בחיים שלא ובעקבות כך, הפסיקה לכתוב וליצור מוזיקה חדשה. בסמוך לצאתו של השיר כסינגל ולהכרזה על אלבום האולפן השני שלה Shake the Spirit, דיברה בריאיון עם מגזין הבילבורד על כל מה שקרה מאז צאת אלבום הבכורה שלה ועד צאת השיר הזה.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי אל קינג
קטגוריה:שירים באנגלית
קטגוריה:שירים שנכתבו על ידי אל קינג
לוורו

מחוז **לוורו** (באנגלית, בסוואהילי: **Luwero**, **Luweero**) הוא אחד ממחוזותיו האדמיניסטרטיביים של האזור המרכזי במדינת אוגנדה. בדומה למחוזות נוספים במדינה, המחוז נקרא על שם העיר הראשית שלו, לוורו.

## מיקום
המחוז גובל במחוז נאקאסונגולה מצפון, במחוז קאיונגה ממזרח במחוז מוקונו מדרום מזרח, במחוז וואקיסו מדרום ובמחוז נאקאסאקה ממערב. מטה המחוז יושב בעיר הבירה של המחוז. עיר הבירה והעיר הגדולה של המחוז היא לוורו.

## רקע
בין 1981 ל-1986, נערכה במחוז מלחמת גרילה בין צבא אוגנדה ובין קבוצות מורדים בשם 'צבא ההתנגדות הלאומי' (כיום: 'תנועת ההתנגדות הלאומית'). את נזקי המלחמה ניתן לראות במחוז עד היום, מבחינת כלכלה, ממשל ותשתיות. 

בתחילה היה המחוז חלק ממחוז בשם מזרח מנגו. בשנת 1974, מחוז מזרח מנגו התפצל למחוזות לוורו ומוקונו. בשנת 2005 התפצלו מהמחוז שני מחוזות נוספים שנקראים בורולי ונקאסקה.

## כלכלה
בדומה לשאר המדינה, רוב כלכלת המחוז נשענת על חקלאות. הגידולים במחוז הם בננות, תפוחי אדמה, דבש, פירות, קסאווה, ותירס.

## אוכלוסייה
קצב גידול האוכלוסייה הוא 4.3% בשנה. כ-80% מתושבי המחוז גרים באזורים כפריים.

## קישורים חיצוניים

* 
* מחוז לוורו, מדריך התיירות של אוגנדה

## הערות שוליים

לוורו
ורדאן ארורה

**ורדאן ארורה** (באנגלית: **Vardaan Arora**; נולד ב-22 באפריל 1992) הוא זמר-יוצר ושחקן אמריקאי ממוצא הודי.

## ביוגרפיה
ארורה נולד בניו דלהי, הודו ב-22 באפריל 1992. אחרי שלמד בבית הספר הבריטי בניו דלהי , למד בבית הספר לאמנויות על שם טיש באוניברסיטת ניו יורק.

ב-2016, הוציא את סינגל הבכורה שלו, "Feel Good Song". השיר, שנכתב על ידי ארורה עצמו, הופיע ב-Viral 50 של ספוטיפיי. ב-2018, לאחר שהוציא את הסינגל שלו, "What If", נבחר ארורה לאחד מ-12 המוזיקאים הלהט"בים העולים של בילבורד במהלך חודש הגאווה לצד מוזיקאים אחרים כמו ג'סי סיינט ג'ון , זוליטה , ריינה ואחרים. ב-2019, ארורה הוציא את השירים "January" ו-"thirty under thirty". הוא כתב מספר רצועות יחד עם הפזמונאית נתניה לאלואני , שגם היא במקור מהודו.

כשחקן, ארורה היה אמור להופיע בסרט המותחן צוענייה  של נטפליקס, יחד עם נעמי ווטס, אבל לא היה יכול להופיע מאחר שלא היה חבר ב-SAG-AFTRA  באותו הזמן.

ארורה היה תמיד תומך מובהק של הקהילה הגאה, והיה גם גלוי במאבקיו עם הפרעה טורדנית-כפייתית בכך שתהיה מודעות רבה יותר לנושאי בריאות הנפש.

ב-2019, לוהק ארורה לסרט האימה "טעות בכיוון", המהווה אתחול לסרט טעות בכיוון מ-2003 והוא הסרט השביעי בזיכיון סרטי האימה.

ב-21 באוגוסט 2020, הוציא את המיני-אלבום הראשון שלו, *Heartbreak on the Dance Floor*.

## קישורים חיצוניים
* 

## הערות שוליים

קטגוריה:זמרים-יוצרים אמריקאים
קטגוריה:זמרים להט"בים אמריקאים
קטגוריה:מוזיקאים להט"בים אמריקאים
קטגוריה:להט"בים אמריקאים
קטגוריה:מוזיקאים הודים
קטגוריה:בוגרי בית הספר לאמנויות על שם טיש באוניברסיטת ניו יורק
קטגוריה:שחקני קולנוע וטלוויזיה אמריקאים
קטגוריה:שחקנים הומוסקסואלים
קטגוריה:מהגרים מהודו לארצות הברית
קטגוריה:אמריקאים שנולדו ב-1992
הר גולד (אנטארקטיקה)

**הר גולד** (באנגלית: **Mount Gould**) הוא הר נישא במרכז הרי טאפלי, בהרי המלכה מוד, שבאנטארקטיקה.

גובהו של ההר 2,385 מטרים מעל פני הים.

## היסטוריה
### גילוי ומיפוי הרכס

ההר התגלה בדצמבר 1929, על ידי הקבוצה הגאולוגית של משלחת בירד לחקר אנטארקטיקה; הקבוצה, בהנהגתו של לורנס מקינלי גולד (Laurence McKinley Gould).

### מקור השם

שמו של ההר ניתן לו על ידי אדמירל משנה ריצ'רד א. בירד.

בירד קרא להר על שמו של לורנס מקינלי גולד. בין השנים 1955–1970 גולד עמד בראש הקבוצה המתכננת את התוכנית האנטארקטית של ארצות הברית, וכן כיהן כיו"ר האקדמיה הלאומית למדעים של ארצות הברית.

## קישורים חיצוניים
* הר גולד באתר הסקר הגאולוגי של ארצות הברית
* הר גולד באתר הגאזט האנטארקטי של ממשלת אוסטרליה
* הר גולד באתר הגאזט האנטארקטי המשווה SCAR של ממשלת אוסטרליה
* הר גולד באתר peakery (מרחקים לאתרים סמוכים)

## הערות שוליים

גולד
גולד 
גולד
גולד
ג'יי. אר. רותם

**ג'ונתן ראובן רותם** (באנגלית: **Jonathan Reuven Rotem**; נולד ב-1 בספטמבר 1975), ידוע בשם הבמה **ג'יי. אר. רותם** (**J. R. Rotem**), הוא מפיק מוזיקלי ופזמונאי קנדי-אמריקאי ממוצא יהודי ישראלי.

## קורות חייו
רותם נולד בדרום אפריקה להורים יהודים שעלו לישראל בשנת 1975. הוא עבר לטורונטו שבקנדה בגיל שנתיים ולבסוף לקליפורניה בגיל שתים עשרה.

בשנת 2001, נכלל באלבום Survivor של להקת הבנות דסטיניז צ'יילד השיר "Fancy", שהשתתף רותם בכתיבתו והפקתו. בשנת 2006 יצא לאור השיר "SOS" בהפקתו של רותם, בביצוע הזמרת הברבדית ריהאנה, שזכה להצלחה רבה, תוך שהגיע למקום הראשון במצעד הבילבורד הוט 100. עוד באותה השנה, הפיק את להיטו של שון קינגסטון, "Beautiful Girls"', שהגיע למקום הראשון בבילבורד הוט 100 אף הוא.

בשנת 2019 הפיק את שירו של כריס בראון בשיתוף ג'י איזי וניקי מינאז', "Wobble Up". שנה לאחר מכן, ב-2020, הפיק את שירה של הזמרת הישראלית נטע ברזילי, "Cuckoo", שהגיע למקום הראשון במצעד השבועי של מדיה פורסט.

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מפיקים מוזיקליים קנדים
קטגוריה:אמריקאים ממוצא ישראלי
קטגוריה:מפיקים מוזיקליים יהודים אמריקאים
קטגוריה:פזמונאים יהודים
קטגוריה:פזמונאים אמריקאים
קטגוריה:מפיקי היפ הופ אמריקאים
קטגוריה:מפיקי היפ הופ יהודים
קטגוריה:בכירים בתעשיית המוזיקה האמריקאית
קטגוריה:אמריקאים שנולדו ב-1975
קטגוריה:קנדים שנולדו ב-1975
בן-גוריון, אפילוג

**בן-גוריון, אפילוג** הוא סרט תיעודי ישראלי-צרפתי משנת 2016 אותו כתב וביים יריב מוזר וערכה יעל פרלוב. הסרט הוקרן בהקרנת בכורה ב-13 ביולי 2016 במסגרת תחרות הסרט התיעודי של פסטיבל הקולנוע ירושלים. הסרט זכה בפרס אופיר לסרט התיעודי הטוב ביותר בטקס פרסי אופיר לשנת 2017.

## אודות הסרט
בשנת 1968 נערך ריאיון מצולם עם דוד בן-גוריון, בביתו שבשדה בוקר. בזמן הריאיון בן-גוריון היה בן 82. הראיון התקיים מספר חודשים לאחר מותה של פולה, רעייתו של בן-גוריון, חמש שנים אחרי שפרש מהפוליטיקה הישראלית וחמש שנים לפני מותו, ב-1 בדצמבר 1973. את הריאיון, שצולם במשך שש שעות ושמעולם לא הוקרן, ניהל העיתונאי הבריטי קלינטון ביילי, והוא התקיים בשפה האנגלית.

חומרי הגלם המצולמים של הריאיון, על גבי גלגלי פילם 35 מ"מ נמצאו על ידי הבמאי יריב מוזר והעורכת יעל פרלוב בארכיון הסרטים היהודיים ע"ש סטיבן שפילברג, אך ללא סלילי הסאונד. מוזר ופרלוב החלו בניסיונות לאתר את סלילי הסאונד, ובסופו של דבר מצאו אותם בארכיון בן-גוריון שבמכון בן-גוריון לחקר ישראל והציונות, ופעלו לשיחזור הריאיון המקורי, תוך כדי שהם מתעדים את עבודתם. הסרט נוצר בתמיכת קרן גשר לקולנוע רב תרבותי.

על בסיס הראיון המשוחזר, תוך שילוב סרטי תעודה נוספים (בהם "The Old Young Man" בבימויו של שלמה סוריאנו וכן "הכנסת" בבימויו של נתן גרוס) יצרו מוזר ופרלוב את "*בן-גוריון, אפילוג*". סרט תיעודי זה מציג את בן-גוריון עורך חשבון נפש עם חייו, עברו הפוליטי ומעמדו בהיסטוריה המודרנית של עם ישראל.

## משתתפים
* דוד בן-גוריון
* קלינטון ביילי
* פולה בן-גוריון
* יריב מוזר
* יעל פרלוב

## ביקורות
שמוליק דובדבני, מבקר קולנוע עבור ynet, כתב כי מדובר ב-"סרט תיעודי מרגש למדי" וכי אף פעם לא מאוחר מדי "לשמוע את דברי התוכחה של המנהיג, עתה מובס, מריר ופורש, ולהבין עד כמה הפניות הלא נכונות שנטלו כמה מהבאים אחריו הביאו את המדינה הזו למצבה הנוכחי".

בביקורת טלוויזיה שפורסמה באתר וואלה! NEWS, כתב איימן סיכסק כי מדובר ב-"דיוקן אינטימי, ערוך להפליא".

## קישורים חיצוניים

* 

## הערות שוליים

קטגוריה:זוכי פרס אופיר
קטגוריה:סרטי 2016
קטגוריה:סרטים באנגלית
קטגוריה:סרטים בעברית
קטגוריה:סרטים צרפתיים
קטגוריה:סרטים תיעודיים העוסקים בסכסוך הישראלי-פלסטיני
קטגוריה:סרטים תיעודיים
קטגוריה:סרטים תיעודיים ישראליים
קטגוריה:דוד בן-גוריון בתרבות
קטגוריה:סרטים ישראליים משנת 2016
אברהם בן זמרה

רבי **אברהם בן זמרה** (משפחתו נקראת גם: **בן זמירו**. חי במאות ה-15 וה-16) היה רב, פייטן ודיפלומט ספרדי, שהיגר למרוקו בעקבות גירוש ספרד.

## ביוגרפיה
הוא נולד בספרד, ככל הנראה במאלגה. קיים קשרי ידידות עם שרי המדינה. לאחר גירוש ספרד התיישב בעיר אספי שבמרוקו ומונה לרבה של הקהילה. בשנת ה'רס"ז (1508) הגיש סיוע לממשלת פורטוגל בביסוס שלטונם באספי. היה משורר דגול וכתב שירה בעברית ובערבית. בן דורו, רבי אברהם גבישון, משבח אותו בכתביו על חכמתו הגדולה בשירה המשקלית. רוב שיריו ופיוטיו מצוי בכתב יד, אך מעטים נדפסו על ידי רבי אברהם גבישון. נפגש עם דוד הראובני בעת שזה שהה במרוקו. 

בעיר אספי ישנו מקום שבו לפי המסורת קבורים שבעה רבנים ממשפחת בן זמרה, ובהם רבי אברהם ורבי יצחק בן זמרה.

## לקריאה נוספת
* שאול פנחס רבינוביץ, **מוצאי גולה**, עמודים: 115–117, וורשה, ה'תרנ"ד.
* יעקב משה טולידאנו, "נר המערב חלק ב" בתוך: **[[מקבציאל (קובץ תורני)|מקבציאל]]** לח, עמודים: תתלה–תתלו, מכון אהבת שלום, ה'תשע"ב.

## קישורים חיצוניים
*  .
* .

קטגוריה:רבנים מרוקאים
קטגוריה:פייטנים מרוקאים
קטגוריה:מגורשי ספרד ופורטוגל
קטגוריה:משוררים יהודים מרוקאים
קטגוריה:אספי: רבנים
קטגוריה:יהודי מרוקו במאה ה-16
ג'ינונג

**ג'ינונג **(במונגולית: Жонон, נהגה גם ג'ונון) הוא שם תואר ליורש העצר המונגולי (תרגום מילולי: נסיך הכתר)

## מקור השם
מקור שם התואר ג'ינונג הוא כפי הנראה מהשפה הסינית המסורתית והוא נגזר מהמילה ג'ינאוונג (סינית מסורתית: 晉王) שמשמעותה היא: נסיך ג'ין - יורש הכתר. אולם ישנם חוקרים הטוענים כי מקור המילה ג'ינונג היא במילה הסינית קינוונג (סינית מסורתית: 濟 農) שפירושה הוא נסיך.

## השימוש בתואר
האדם הראשון שקיבל את התואר ג'ינונג הוא קמלה נכדו של קובלאי חאן, בשנת 1292. הוא קיבל את התואר כששירת במוזיליאום של ג'ינגיס חאן, תפקיד אשר נושאו נקרא בשם האורדוס. במהלך חייו האורדוס התגורר באזור נהר קרלן ולאחר מכן עבר לאזור שנקרא על שמו האורדוס.

קטגוריה:האימפריה המונגולית
בוויקווה

מחוז **בוויקווה** (באנגלית, בסוואהילי: **Buikwe**) הוא אחד ממחוזותיו האדמיניסטרטיביים של האזור המרכזי במדינת אוגנדה. בדומה למחוזות נוספים במדינה, המחוז נקרא על שם העיר הראשית שלו, בוויקווה.

## רקע

### היסטוריה
במקור נחשב המחוז לחלק ממחוז מוקונו. ב-1 ביולי 2009, התפצל המחוז והפך למחוז עצמאי, כחלק מתוכנית ממשלתית להקטין את המחוזות במדינה, ובכך יועברו הכספים גם לעיירות הקטנות, ולא יישארו בידיי הערים הגדולות במחוז, כפי שקרה עד אז. 

כלכלת המחוז נשענת על 

### גאוגרפיה
המחוז גובל במחוז קאיונגה מצפון, במחוז ג'ינג'ה ממזרח, במחוז בובומה מדרום מזרח, ברפובליקה המאוחדת של טנזניה מדרום ובמחוז מוקונו ממערב. מטה המחוז יושב בעיר הבירה של המחוז. עיר הבירה והעיר הגדולה של המחוז היא בוויקווה.

### כלכלה
רוב כלכלת המחוז נשענת על כספים שמועברים ממשלת המדינה למחוז. ענפי כלכלה נוספים במחוז הם חקלאות, תעשיות ומפעלי תה וסוכר ותיירות שנפוצה בין החודשים יוני וספטמבר, בשל מזג האוויר הנעים.

### חינוך
כ-80% מילדי המחוז לומדים במערכת החינוך המקומית.

### דמוגרפיה
קצב גידול האוכלוסייה הוא 2.6% בשנה. כ-80% מתושבי המחוז גרים באזורים כפריים.

## אתרים תיירותיים
### שמורת יער מבירה
שמורת יער מבירה ממוקמת באזורים הטרופיים שמצפון לאגם ויקטוריה, מערבית לנהר הנילוס. השמורה משתרעת על שטח של 306 קמ"ר. זוהי שמורת היער הגדולה ביותר במרכז אוגנדה והיא אחת מיערות הגשם היחידים ששרדו באוגנדה.

השמורה ידועה בזכות התיירות האקולוגית שהחלה בראשית שנות השמונים. ביער חיים יותר מ-300 מינים של ציפורים, רובם מינים נדירים, וביניהם קלאו מזרחי, טוראקו שחור-מקור, עיט כתר, אפרור אפריקני וצופית מישור נהדרת. בנוסף, קיימים ביער למעלה מ-300 מינים של צמחים, חלקם בעלי ערך רפואי.

בשמורה ניתן למצוא טיולי יער מודרכים, אתרי קמפינג, אתרי פיקניק ובילוי סביבתי.

### הנילוס הלבן

הנילוס הוא הנהר השני בגודלו בעולם, ואורכו כ-6,400 ק"מ. הנילוס הלבן הוא אחד משני יובליו של הנהר, שמתחיל בפרברי מחוז ג'ינג'ה וחוצה את אוגנדה, דרום סודאן, צפון סודאן ומצרים, ולבסוף מתחבר לים התיכון באלכסנדריה. הנהר בעל חשיבות גאוגרפית והיסטורית מקומית ובינלאומית.

באוגנדה יש לנילוס חשיבות תרבותית וכלכלית רבה. תושבי יישובים רבים לאורך הנהר מתפרנסים מדיג. בתחילת הנהר, הקימה ממשלת אוגנדה שלושה סכרים הידרואלקטרים שמספקים חשמל לתושבים רבים במדינה ובמדינות שכנות. שלושה סכרים נוספים מתוכננים להיבנות בהמשך הנהר בשטחי המדינה.

### מקור הנילוס
נהר הנילוס מהווה את הגבול בין מחוז בוויקווה ממערב ובין מחוז ג'ינג'ה ממזרח. מי הנהר מתחילים לזרום מאגם ויקטוריה, לאורך הנחל במשך שלושה חודשים, עד לים התיכון. נקודת תחילת הנהר הפכה לאתר תיירות בזכות הנוף הנשקף ממנה. באתר נמצאים מפלי ריפון, שמצא מגלה הארצות ג'ון האנינג ספיק בשנת 1862.

בשנת 1954 הסתיימה בניית סכר במפלים.

## קישורים חיצוניים

* 

## הערות שוליים

בוויקווה
ריקרדו סקאמרצ'ו

**ריקרדו דריו סקאמרצ'ו** (באיטלקית: **Riccardo Dario Scamarcio**; נולד ב-13 בנובמבר 1979 בטראני) הוא שחקן קולנוע, טלוויזיה ותיאטרון איטלקי.

## ביוגרפיה
ריקרדו סקאמרצ'ו נולד למשפחה של ציירים. הוא למד משחק ברומא ובשנת 2000 השתתף לראשונה בסדרת טלוויזיה. בשנת 2004 ריקרדו סקאמרצ'ושיחק בתפקיד ראשי בסרט "Three Steps Over Heaven" וזכה לפופולריות רבה במיוחד אצל האיטלקים הצעירים שראו בו סמל מין. 

בשנת 2005 הוא שיחק בסרטו של פאוסטו פרווידינו ושיחק בדרמת הפשע "רומן קרימינלי" בבימויו של מיקלה פלאסידו. 

בהמשך הצטלם סקאמרצ'ו לסרטים וסדרות טלוויזיה נוספות. מספר פעמים הוא היה מועמד לפרסים על משחקו. בשנת 2004 וב-2018 הוא היה מועמד לפרס לקולנוע איטלקי לשחקן משנה.

בשנת 2008 שיחק לצד ויטוריה פוצ'יני בדרמת המתח "Colpo d'occhio" של הבמאי סרג'ו רוביני. 

בשנת 2014 שיחק בסרט הדרמה הביוגרפי "פאזוליני" (אנ') שביים וכתב הקולנוען האמריקאי אייבל פררה (אנ'); הסרט עוסק בחייו של הקולנוען והמשורר האיטלקי פייר פאולו פאזוליני. 

בשנת 2015 גילם את דופלגנגר במיני-סדרת הדרמה הבריטית "המרגל מלונדון" שיצר טום רוב סמית לרשת BBC.

בשנת 2017 שיחק לצד קיאנו ריבס בסרט הפעולה האמריקאי "ג'ון וויק 2" בתפקיד של סנטינו ד'אנטוניו, ראש ארגון פשע שמאלץ את וויק לבצע התנקשות. באותה השנה, ביצע סקאמרצ'ו הופעת אורח בסדרה הקומית של נטפליקס "מומחה לכלום" שיצר עזיז אנסרי.

בשנת 2018 הוא כיכב במותחן האיטלקי "העד הבלתי נראה", אשר מבוסס על הסרט הספרדי משנת 2016 - "אורח בלתי נראה". שיחק גם בהמשך השנה את דמותו של פדריקו בסרט המתח האמריקאי "הבית" בכיכובו של אהרון פול, שיחק גם בתור הרוזן פוסקו במיני-סדרה הבריטית "האישה בלבן" של ה-BBC, עיבוד לרומן באותו שם מאת וילקי קולינס.

בשנת 2019, שב לגלם את דמותו של סנטינו ד'אנטוניו בסרט "ג'ון וויק 3". באותה שנה כיכב בתפקיד הראשי בסרט הדרמה הצרפתי-איטלקי "חסר רחמים". 

בשנת 2020 שיחק לצדה של מיה מאסטרו בסרט האימה האיטלקי "הקשר" של הזרמת המדיה נטפליקס. שיחק גם בסרט הקומדיה "משחקי גברים"; גם הוא של נטפליקס. 

בשנת 2021 שיחק בסדרת הטלוויזיה הארגנטינאית "מרדונה: חלום מבורך" מבית פריים וידאו; אודות הכדורגלן הארגנטינאי דייגו מראדונה. סקאמרצ'ו גילם את דמותו של איש המאפיה האיטלקי לואיג'י ג'וליאנו שהיה ידוע בחברתו בחיי לילה עם הכדורגלן. באותה שנה שיחק בסרט הדרמה הרומנטי "הפרדיסו האחרון" של הבמאי רוקו ריצ'רדולי, וכיכב גם בסרט הדרמה "שלוש קומות" בבימויו של נני מורטי המבוסס על הרומן באותו שם מאת הסופר הישראלי אשכול נבו. באותה שנה שיחק בתפקיד קטן בסרט הדרמה "חינוך טוב" בתור רפאלו; הסרט מבוסס על רומן באותו שם מאת הסופר אדוארדו אלבינטי.   

בשנת 2023 השתתף בסרט של קנת בראנה "רדופים בוונציה" המבוסס על עלילת הספר "תעלומת הרצח במסיבה" מאת אגאתה כריסטי ומשמש כהמשך לסרטים "רצח באוריינט אקספרס" (2017) ו"מוות על הנילוס" (2022).  

בשנת 2024 כיכב במותחן האירוטי "Muori de lei" בתור לוקה. באותה שנה כיכב לצד דניאל בריהל בדרמת המרוצים "Race for Glory: Audi vs. Lancia" בתור נהג המרוצים האגדי צ'זארה פיוריו.  

באוקטובר 2025 דווח כי יגלם את פונטיוס פילאטוס בסרט "The Resurrection of the Christ" של מל גיבסון.  

בנוסף לסרטים, הוא משחק על במות התיאטרון, משתתף בוידאו-קליפים ואף הקים חברת הפקה.

## חיים אישיים
בנובמבר 2021 החל לצאת עם השחקנית בנדטה פורקרולי, אשר צעירה ממנו ב-19 שנים. 

## קישורים חיצוניים

* 

## הערות שוליים

קטגוריה:שחקני קולנוע וטלוויזיה איטלקים
קטגוריה:שחקני תיאטרון איטלקים
קטגוריה:איטלקים שנולדו ב-1979
תה וסימפתיה

**תה וסימפתיה** (באנגלית: **Tea and Sympathy**) הוא סרט קולנוע אמריקאי משנת 1956 בבימויו של וינסנט מינלי, עם דבורה קר, ג'ון קר ולייף אריקסון בתפקידים הראשיים.

התסריט נכתב בידי רוברט אנדרסון  והוא מבוסס על מחזה שלו באותו שם שהועלה בהצלחה בברודוויי ב-1953 והוצג ברחבי העולם. הוא הועלה בתיאטרון האוהל בשנת 1955 עם עודד קוטלר בן ה-17 בתפקידו הראשון בתיאטרון מסחרי בישראל.

דבורה קר, ג'ון קר ולייף אריקסון שיחקו גם בהצגת המחזה בברודוויי.

זה היה אחד מהמחזות הראשונים שעסקו בהומוסקסואליות של נער מתבגר בבית ספר תיכון. לאור הצלחת המחזה רכשה חברת מטרו גולדווין מאייר את הזכויות אבל בגלל קוד הייז בהוליווד שאסר לדון בהומוסקסואלים, שונה התסריט על ידי המחבר עצמו מנער הומוסקסואל לנער שמראה תכונות נשיות ומוחרם לכן על ידי חבריו ואביו.

## תקציר העלילה
טום לי (ג'ון קר) הוא תלמיד בבית הספר "צ'ילטון", תיכון יוקרתי פרטי בניו אנגלנד. התלמידים גרים בפנימייה ביחד עם המאמן הנערץ שלהם ביל ריינולד (לייף אריקסון) ואשתו לורה (דבורה קר).

טום נבדל משאר חבריו - הוא לא נמשך לנערות, לריקודים, לספורט גברי (פרט לטניס בו הכוח חשוב פחות) ולטיפוס הרים. הוא יודע לסרוג ולבשל, מעדיף מוזיקה קלאסית ונגינה בגיטרה של שירי עם. בהצגות הוא מעדיף לקבל תפקידי נשים. התלמידים מקניטים אותו ומכנים אותו "Sister Boy", כינוי המרמז על נטיותיו. הם כותבים את הכינוי הזה על דלת חדרו.

גם אביו, הרב לי (אדוארד אנדרוז), מתבייש בו. הוא וביל חברים מתקופת הלימודים וביל הבטיח לו להפוך את טום "לגבר" אבל נכשל. מכל התלמידים רק חברו לחדר, אל תומפסון (דאריל היקמן), מנסה לעזור ולגונן עליו. הוא מבקש ממנו להיות יותר "גבר", להסתפר קצר וגברי ולסגל לעצמו הליכה גברית אבל גם זה לא עוזר. אביו של אל מכריח אותו לעזוב את החדר עם טום.

רק לורה, אשתו של ביל, מבינה את טום ומזמינה אותו מדי פעם לשיחה סימפתית עם שתיית תה (מכאן שם המחזה והסרט). טום מזכיר לה את בעלה הראשון שהיה עדין ומתחשב (בניגוד לביל) ונהרג במלחמת העולם השנייה. על רקע הפגישות האלו מתערערים היחסים בין ביל ללורה.

אל מציע לטום ללכת לפגישה עם אלי מרטין (נורמה קריין) שעובדת כמלצרית בבר הסמוך כדי להוכיח את גבריותו היות שאלי ידועה כ"אחת שנותנת". טום מהסס ולורה משכנעת אותו לא ללכת ואפילו כמעט מתמסרת לו אבל הוא מחליט בכל זאת להיפגש עם אלי. התוצאה טראומטית לגביו. היא רואה שהוא מפחד לחבק אותה ואז היא נזכרת בכינוי של "Sister Boy" ומכנה אותו בשם זה. טום מזועזע, לוקח סכין מהמטבח, בורח ומנסה להתאבד אך שכנים עוצרים אותו ומזעיקים משטרה.

לורה מחפשת את טום ומוצאת אותו מתבודד במקום שאהוב עליו, ליד מגרש הגולף. הוא מדוכא והיא מעודדת אותו ואומרת שבעתיד תהיה לו משפחה. היא מסיימת במשפט: "עוד שנים כשתדבר על הדבר הזה ואכן תדבר, הייה אדיב".

כעבור עשר שנים חוזר טום לבית הספר לפגישת מחזור. הוא התחתן וכתב ספר המתבסס על פרשת חייו. הוא נפגש עם ביל שמודיע לו שלורה עזבה אותו והשאירה לו מכתב בו היא כותבת שקראה את ספרו ושלא הייתה לה ברירה אלא לעזוב את ביל.

## צוות השחקנים

## קישורים חיצוניים

* קדימון לתה וסימפתיה, באתר יוטיוב

קטגוריה:ערכים שבהם תבנית בריטניקה אינה מתאימה
קטגוריה:סרטי 1956
קטגוריה:סרטים אמריקאיים
קטגוריה:סרטים באנגלית
קטגוריה:סרטים מבוססי מחזות
קטגוריה:סרטי מטרו גולדווין מאייר
קטגוריה:סרטי דרמה אמריקאיים
קטגוריה:סרטי להט"ב אמריקאיים
קטגוריה:סרטי דברה קר
קטגוריה:סרטי וינסנט מינלי
שמואל קבילי

** שמואל קבילי **(נולד בשנת 1949) הוא דוקטור ישראלי לביולוגיה, מומחה לאימונולוגיה והממציא של ״Cabilly Patents״.

## קורות חיים
את לימודיו לתואר ראשון בביולוגיה השלים באוניברסיטת בן-גוריון בנגב, משם המשיך לתואר שני ודוקטורט באימונולוגיה במעבדה של פרופסור רות גלילי באוניברסיטה העברית שבירושלים.
את הפוסט-דוקטורט שלו עשה ד״ר קבילי במעבדתו ובהדרכתו של חבר האקדמיה למדעים והחוקר הראשון שביטא אינסולין רקומביננטי בחיידקים, ד״ר ארתור ריגס, במכון בקמן למחקר במוסד City of Hope בקליפורניה.
במהלך תקופת הפוסט-דוקטורט, פיתח קבילי טכנולוגיה ליצור נוגדנים רקומביננטים בשיתוף פעולה עם ד״ר הרברט היניקר מחברת הביוטכנולוגיה ג׳ננטק. ד״ר קבילי היה הראשון שהצליח לבטא נוגדנים במערכת חיידקית בהנדסה גנטית, העבודה פורסמה ב-1984 בעיתון PNAS. טכנולוגיה זו, המכונה כיום בעולם כ-״Cabilly Patents״ מאפשרת יצור תעשייתי של נוגדנים חד-שבטיים כימריים או מואנשים שתוכננו בהנדסה גנטית כנגד מטרות ייחודיות ונחשבת לאבן הפינה בתרופות ביולוגיות מבוססת נוגדנים. בהסתמך על הטכנולוגיה הזו פותחו משנת 1994 ועד היום מעל 80 תרופות לסרטן, מחלות אוטואימוניות ומחלות נוירולגיות שונות. עם התרופות המובילות נמנות: ריטוקסימאב – תרופה לסרטני דם; הרצפטין – תרופה לסרטן שד; קיטרודה ואופדיבו – תרופות אימונו-תרפיות למלנומה, סרטן ריאות ועוד.

בשנים שלאחר מכן, פיתח ד״ר קבילי בחברת אתרוג את טכנולוגיית E-Gel - זוהי מערכת לביצוע הפרדת מולקולות DNA וחלבונים באמצעות אלקטרופורזה ׳יבשה׳. שיטה זו אינה מצריכה שימוש בהכנת תמיסות ובאביזרים נוספים לצורך הפרדת חומצות גרעין.

קבילי בין מקבלי אות בן-גוריון לשנת 2020 מטעם אוניברסיטת בן-גוריון.

## קישורים חיצוניים

* Genentech’s Cabilly victory
* 

## הערות שוליים

קטגוריה:ביולוגים ישראלים
קטגוריה:בוגרי אוניברסיטת בן-גוריון בנגב
קטגוריה:בעלי תואר דוקטור מהאוניברסיטה העברית בירושלים
קטגוריה:ממציאים ישראלים
קטגוריה:זוכי אות בן-גוריון
קטגוריה:ישראלים שנולדו ב-1949
סנאפי גיפטס

**סנאפי גיפטס** (באנגלית: **Snappy Gifts**) היא חברה רב לאומית הממוקמת בניו יורק. החברה, שהוקמה בשנת 2015, מספקת לחברות מערכת המציעה לעובדים מתנות בהתאמה אישית.

## רקע
סנאפי גיפטס הוקמה בשנת 2015 על ידי דביר כהן וחני גולדשטיין בסן פרנסיסקו ובהמשך העבירה את מטה החברה לניו יורק. בתחילה גייסה החברה 1.6 מיליון דולר והתחילה להתמקד ב"מתנות אישיות ללקוח", אולם בשנת 2017 העבירה את המודל העסקי שלה למתן מתנות ארגוניות תוך שהיא מציעה גרסה ארגונית לפלטפורמה שלה.

עד 2019 גייסה החברה סכום נוסף של 8.5 מיליון דולר בסבב גיוס שהובל על ידי החברות 83North ו-Hearst Ventures.

החברה, שהוקמה בסן פרנסיסקו, העבירה בהמשך את מטה החברה לניו יורק ופתחה משרד נוסף למחקר ופיתוח בתל אביב.

בשנת 2017 נכללה חברת סנאפי גיפטס בקבוצת הסטארט-אפ השלישית של האקסלרטור XRC Labs.

בסוף 2018, סקר חברה המפרט את 25 המתנות הגרועות ביותר של החברה הוצג *במגזין "ביזנס ניוז דיילי"* ו-*[[פורצ'ן|מגזין פורצ'ן]]*.

בספטמבר 2019 נכללה חברת סנאפי גיפטס ברשימת "10 הסטארט-אפים הישראלים הצעירים והמבטיחים ביותר בניו יורק" של מגזין פורבס.

ב-2021, דורגה החברה במקום הראשון כחברה עם הצמיחה הגדולה ביותר באזור ניו-יורק על ידי המגזין Inc. בנוסף, נבחרה החברה כמקום הטוב ביותר לעבוד בו על ידי המגזין פורצ'ן.

במאי 2021 גייסה החברה סכום נוסף של 70 מיליון דולר בהובלת הקרן GGV Capital.

באוגוסט 2021 שכרה החברה משרד בגודל של כ-2,500 מ"ר בקומפלקס המשרדים "תאומי רובינשטיין" ברחוב יצחק שדה בתל אביב..

באוקטובר 2022, השיקה סנאפי פלטפורמה ללקוחות פרטיים.

בינואר 2023, הודיעה החברה על פיטורים של כ-100 עובדים, כ-30% מכוח העבודה שלה, בשל "תנודות כלכליות ואי ודאות" אותן חוות גם כן חברות אחרות בתעשיית הטכנולוגיה.

באפריל 2024 הודיעה החברה כי גייסה 25 מיליון דולר נוספים בסבב גיוס מסדרה D בהובלת קומרה קפיטל עם שווי חברה של כ-200 מיליון דולר. כמו כן, דווח כי החברה ראתה צמיחה של 40% בשנת 2023 עם הכנסה שנתית של 30 מיליון דולר.

בינואר 2025, סנאפי רכשה את Covver, פלטפורמת מתנות למוצרים ארגוניים. מייסדת ומנכ"לית סנאפי, חני גולדשטיין, הצהירה כי *"...הפלטפורמות יהיו מאוחדות, כאשר Covver יהפוך למעשה ל"ערוץ הסוואג" בפלטפורמה של סנאפי."* גולדשטיין גם הצהירה שמומחיות ה"סוואג" (Swag) של Covver משלימה את היכולת של סנאפי לספק את המוצריהם כמתנות בפלטפורמה של החברה.

סנאפי גיפטס שותפים עם חברות משאבי אנוש גדולות כגון Trinet, ADP, BambooHR, HR Uncubed, ו-Crain's Best Places to Work.

## פלטפורמת סנאפי
מערכת סנאפי גיפטס, הזמינה לצרכנים במכשירים ניידים וגם למחשבים שולחניים, מספקת לחברות תוכנה למתן מתנות מותאמות אישית ומתבססת על נתוני עובדים כמו גיל, מין, מיקום וניתן גם לסנכרן אותה כדי לאפשר המלצות מתנה על בסיס זמן - אירועים ספציפיים כמו חגיגות יום הולדת ואירועים מיוחדים בעבודה. המתנות נשלחות באמצעות הודעת טקסט או דואר אלקטרוני לנייד. מקבל המתנה מקבל "כרטיס גירוד וירטואלי" החושף בפניו את המתנה שהמעסיק בחר מראש עבורו. לאחר מכן יש לעובד אפשרות לאשר אותו או להחליף אותו, כאשר המעביד מאוחר יותר יקבל דוא"ל עם בקשת הרכישה. סנאפי גיפטס עובדת דרך קמעונאים ומותגים כמו אמזון, Birchbox, Cloud9Living ו-Best Buy. המערכת כוללת אף פתק "תודה" המאפשר למנהלים לראות את ההשפעה המיידית על עובדיהם.

## קישורים חיצוניים

* 

* 

## הערות שוליים

קטגוריה:חברות תוכנה אמריקאיות
קטגוריה:תוכנות עסקיות
קטגוריה:תגמול עובדים
קטגוריה:חברות תוכנה ישראליות
קטגוריה:תל אביב-יפו: חברות
קטגוריה:ישראל: חברות שהוקמו ב-2015
רפאל יצחק זרחיה אזולאי

רבי **רפאל יצחק זרחיה אזולאי** (1701–1765) היה דיין, מרבני ירושלים במאה ה-18. אביו של רבי חיים יוסף דוד אזולאי (החיד"א).

## קורות חייו
נולד בירושלים בשנת ה'תס"ב (1701 לערך), לרב ישעיה אזולאי, נכדו של רבי אברהם אזולאי ותלמידו של הפרי חדש. נישא לשרה, בתו של המקובל רבי יוסף ביאלר שעלה לירושלים בעליית רבי יהודה חסיד.

בצעירותו היה חבר בבית המדרש של ישיבת בית יעקב, מיסודו של הפרי חדש, שם למד אצל הראשון לציון רבי אברהם יצחקי.

התגורר בירושלים ושימש כחבר בבית דינו של הראשון לציון רבי אליעזר נחום והחליף עמו מכתבים בהם הציע בפניו את ספקותיו. כן כיהן כחבר בבית הדין של רבי מיוחס בכר שמואל יחד עם רבי יעקב אשכנזי. נחשב לאחד משבעת גדולי החכמים שבעיר וחתם יחד עמם על תקנות רבות, פסקי דין והסכמות לספרים.

בשנת תצ"ב נפטרה אשתו במגפה, ורבי יצחק זרחיה נשא אישה שנייה. בשנת תק"א נסע יחד עם רבי אברהם בן אשר לערי אירופה המערבית בשליחות תושבי ירושלים. אולם בהגיעם לקושטא חלה, וחזר לירושלים. נראה שמאז הוסיף לשמו את השם "רפאל".

נפטר בירושלים בכ"ג בטבת ה'תקכ"ה, 16 בינואר 1765.

### משפחתו
מלבד החיד"א, שהיה בנו בכורו, נולדו לרבי יצחק זרחיה מספר בנים נוספים (שככל הנראה נפטרו בצעירותם) ושתי בנות. גיסו היה רבי יונה נבון - בעל ה"נחפה בכסף".

## יצירתו
השאיר אחריו ספר בכתב יד הכולל חידושים ודרשות בשם **זרע יצחק**.

חידושי תורה בשמו מביא בנו החיד"א במקומות רבים מספריו. כן מוזכרים בשמו חידושי תורה בספר אדמת קודש לרבי ניסים חיים משה מזרחי. תשובה והתכתבות הלכתית שלו עם רבי אליעזר נחום נדפסה בקובץ בית אהרן וישראל.

חתימתו הייחודית הייתה בצורת ספינה, כפי שנהגו גם אבותיו וכן בנו החיד"א. זאת בשל מעשה שאירע עם זקנו רבי אברהם אזולאי, אשר בעלותו ארצה טבעה הספינה סמוך לחופי ארץ ישראל, וכל כתביו ורכושו טבעו עמה, כאשר הוא עצמו ניצל בדרך נס. מאז נהג לשלב בחתימתו צורת ספינה, מנהג אותו המשיכו צאצאיו אחריו.

## לקריאה נוספת
* מאיר בניהו, **אגרות החיד"א לאביו רבי רפאל יצחק אזולאי**, בתוך: **סיני**, מג (תשי"ח) עמ' רכג-רלו.
* אברהם יערי, שלוחי ארץ ישראל פרק תשיעי (עמ' 389-391)
* יעקב גליס, אנציקלופדיה לתולדות חכמי ארץ ישראל, חלק ב, עמ' קסח-קסט.
* אגרות והסכמות רבינו חיד"א, בני ברק, תשס"ו (תולדות חיים, עמ' יט-כב)
* מהר"ר רפאל יצחק זרחיה אזולאי זלה"ה, **נימוקים וחידושים על הנ"ך**, בתוך: קובץ **מן הגנזים** יב (תשע"ח), מכון אהבת שלום, עמ' מא-עט.

## קישורים חיצוניים
* כתב שד"רות לרבי יצחק זרחיה אזולאי, באתר בידספיריט

## הערות שוליים

קטגוריה:אנשי היישוב הוותיק ילידי ארץ ישראל
קטגוריה:רבנים ארץ-ישראלים
קטגוריה:יהודים שמוצאם ממגורשי ספרד
רפאל יצחק זרחיה
קטגוריה:שד"רים
קטגוריה:אנשי היישוב הוותיק ילידי ארץ ישראל במאה ה-18
רפאל ישעיה אזולאי

רבי** רפאל ישעיה אזולאי **היה שד"ר ואב בית הדין אנקונה, איטליה.

## קורות חייו
נולד בשנת תק"ג (בערך) בירושלים כבנו הבכור של הרב חיים יוסף דוד אזולאי (החיד"א). למד אצל אביו ונודע כאחד מחכמי ירושלים. במכתב משנת תקנ"ה משבח אותו אביו "שהוא מעיין גדול ולמד כמה וכמה עם גאוני אשכנז". נישא בתחילה לשמחה, בת רבי אברהם אסקו. אשתו זו נפטרה כנראה במהלך שהותו בחו"ל כשד"ר.

בשנת תק"מ יצא כשד"ר העיר טבריה לארצות שונות. את שליחותו סיים באמשטרדם שם השתקע ונשא את רחל, בתו של רבי יחיאל שלם ונכדת רבי שלמה שלם, רבה של קהילת הספרדים בעיר. יש המשערים שעסק בתקופה זו במסחר ספרים.

בשנת תקנ"ה בעקבות פטירתו של רבי חיים אברהם ישראל, רבה של אנקונה, פנו ראשי הקהילה לחיד"א בבקשת המלצה על תלמיד חכם שיעלה על כיסא הרבנות בעירם. החיד"א הציע בפניהם מספר שמות כמו רבי נסים גבאי מקושטא ורבי רפאל יוסף חזן מאזמיר וכן את בנו רבי רפאל ישעיה. ראשי הקהילה החליטו לבחור ברבי רפאל ישעיה והוא הגיע לאנקונה בשנת תקמ"ח כשתנאי המינוי נכתבו בפנקס הקהילה. בתפקיד זה כיהן עד פטירתו. בתקופת שהותו באנקונה עמד בקשר מכתבים רציף עם אביו, ובשנת תקנ"א נסע אביו במיוחד לבקר אותו ושהה בעירו מספר חודשים.

בשנת תקנ"ו הזמינה אותו קהילת סיינה לכהן כרבה, רבי רפאל ישעיה שקל זאת, אך נמנע בסופו של דבר בשל המלצת אביו שטען בפניו שאף שאינו מחויב לקהילת אנקונה, מצד מידת דרך ארץ אין מן הראוי שיעזבם.

נפטר באנקונה בט' בשבט תקפ"ו בגיל שמונים ושלש.

### יצירתו
הותיר אחריו כמה ספרים ובהם ידוע ספר תשובות בשם "אמרי נועם". חלק קטן מספרו זה נדפס בשם "תפארת משה" בתוך ספרו של בנו רבי משה "זיכרון משה" (ליוורנו תק"צ). כן חיבר ספר דרשות שנותר בכתב יד. חידושים ותשובות ממנו משוקעות בספרי אביו החיד"א שמצטט אותו בכבוד ובחיבה.

### צאצאיו
יצחק - מאשתו הראשונה שמחה. נולד בשנת תקכ"ז. שהה באיטליה, בפרשבורג (שם למד מספר שנים בישיבתו של רבי מאיר ברבי), בברלין (שם נישא למרת בילא), בהמבורג ובסוף חייו בלונדון, שם נפטר.

רבי משה - מאשתו השנייה רחל. נולד בתקמ"ז בעת שאביו שהה באמסטרדם. התגורר באנקונה וחיבר מספר ספרים המכילים ליקוטים, קיצורים ומפתחות לספרי סבו החיד"א. ובהם "זיכרון משה" (ג' חלקים) ו"לחם מן השמים". נפטר לפני שנת תרי"ג.

מלבדם ידוע שהיו לו עוד שתי בנות, שרה ורבקה.

## לקריאה נוספת
* יעקב גליס, אנציקלופדיה לתולדות חכמי ארץ ישראל, חלק ג, עמ' נה.
* אגרות והסכמות רבינו חיד"א, בני ברק, תשס"ו (תולדות חיים, עמ' נב-סב)
*הגאון רבי רפאל ישעיה אזולאי, **דרוש להספד רבי ישמעאל הכהן זצ"ל**, בתוך: קובץ **[[מקבציאל (קובץ תורני)|מקבציאל]]**, אלול תש"ס (כח) (עמ' לז-מג)

## קישורים חיצוניים
* 

## הערות שוליים

קטגוריה:אנשי היישוב הוותיק ילידי ארץ ישראל
קטגוריה:שד"רים
קטגוריה:רבנים איטלקים
קטגוריה:אנקונה: רבנים
רפאל ישעיה
קטגוריה:מחברי ספרי שו"ת
קטגוריה:אנשי היישוב הוותיק ילידי ארץ ישראל במאה ה-18
הראל דדון

**הראל דדון** (נולד ב-4 במאי 1998) הוא כדורסלן ישראלי, המשחק בעמדת הגארד במכבי עירוני רמת גן.

## ביוגרפיה
הראל נולד וגדל במושב יגל.

## קריירה
דדון החל את פעילותו במחלקת הנוער של מועדון מכבי בית דגן, החל מכיתה ד' ועד כיתה י"א. בכיתה י"ב עבר לשחק בנוער של הפועל חולון. בשנה שלאחר מכן המשיך לשחק בנוער שנה נוספת כחריג גיל. בתום העונה הקבוצה זכתה באליפות הלאומית ועלתה לליגת העל לנוער. דדון תרם רבות לעליית הקבוצה עם מספר משחקים בהם קלע יותר מ-50 נקודות. במשחק העלייה קלע 57 נקודות מתוכם 17 שלשות.

בתיכון למד בגימנסיה הריאלית ובכיתה י"ב תחת המאמן נדב זילברשטיין זכה עם נבחרת בית הספר באליפות התיכונים לעונת 2015/16. במשחק הגמר נגד תיכון בליך רמת-גן נבחר ל-MVP. במשחק קלע 31 נקודות, וקלט 10 ריבאונדים.

במאי 2017 חתם דדון ל-4 שנים בהפועל חולון. את הופעת הבכורה בקבוצת בוגרים ערך בעונת 2017/18. בעונה זו הפועל חולון זכתה בגביע המדינה לאחר ניצחון על מכבי תל אביב. באותה עונה הקבוצה הפסידה למכבי תל אביב בסדרת הגמר של אליפות המדינה. בעונה לאחר מכן שיחק בהפועל חולון ובמקביל במסגרת הכרטיס הכפול גם בקבוצת מכבי בת ים מהליגה הארצית. בעונת 2019/20 הושאל ל-מכבי הוד השרון מהליגה הלאומית בכדורסל. עקב משבר הקורונה חזר לשחק בהפועל חולון עד תום העונה. לקראת עונת 2020/21 חזר לשחק במכבי הוד השרון. לקראת עונת 2021/22 חתם בקבוצת א.ס. רמת השרון.

באוגוסט 2022 חזר להפועל חולון. בדצמבר 2022, לאחר שלא קיבל דקות משחק, ביקש להשתחרר מהקבוצה, וחתם במכבי עירוני רמת גן מהליגה הלאומית.

## קישורים חיצוניים
* פרופיל השחקן  באתר איגוד הכדורסל בישראל
* פרופיל השחקן באתר מנהלת ליגת העל בכדורסל

## הערות שוליים

קטגוריה:כדורסלנים ישראלים
קטגוריה:כדורסלני הפועל חולון
קטגוריה:כדורסלני מכבי הוד השרון
קטגוריה:כדורסלני א.ס. רמת השרון
קטגוריה:כדורסלני מכבי עירוני רמת גן
קטגוריה:יגל: אישים
קטגוריה:בוגרי הגימנסיה הריאלית
קטגוריה:ישראלים שנולדו ב-1998
וקטור WX-8

ממוזער|310px|"וקטור WX-8" עם מעצב הדגם "Gerald Wiegert"
**וקטור WX-8** (באנגלית: **Vector WX-8**) היא מכונית קונספט בעלת תכונות של מכונית ספורט בתצורה קופה המוגדרת מכונית-על מתוצרת יצרנית הרכב **Vector Motors**  אשר יוצרה בארצות הברית בשנת 2007

## "וקטור WX-8"

* "וקטור WX-8" הוצגה לראשונה בתצוגת המכוניות של לוס-אנג'לס  בשנת 2007
* גוף ה-"וקטור WX3" בעל מבנה אווירודינמי כולל בתוכו תכונות עיצוביות קשות ורכות, כולל: תעלות כניסה ופליטה ענקיות משולבות עבור מחליפי חום, זנב מורחב עם גרר נמוך, מרכב נמוך, סימטריות
* ספוילר עם כנפי אוויר משפר את היציבות במהירות גבוהה בעזרת אטומי אוויר
* 2 דלתות - בתצורה "Scissor doors" 
* מספר מושבים: 2
* מנוע מרכזי-אחורי-רוחבי 7.0 ליטר, מגדש טורבו כפול
* מנוע בנזין
* סוג הנעה: הנעה אחורית
* רדיאטורים צמודי צד
* גלגלי מרוץ מאלומיניום בגודל 19 אינץ' משלימים צמיגים מהונדסים למרוץ הבנויים למהירות גבוהה
* תאוצה בין 0-97 קמ"ש היא 2.7 שניות (מנוע 7.0 ליטר)
* תאוצה בין 0-200 קמ"ש היא 11.3 שניות (מנוע 7.0 ליטר)
* היצרן מתכנן להרכיב בדגם "וקטור WX-8" מספר גרסאות של מנועים: מנוע 7.0 ליטר המפיק 750 כ"ס, מנוע 10.0 ליטר המפיק 1,850-1,250 כ"ס

## ראו גם
* וקטור M12
* וקטור WX-3
* וקטור W8

## קישורים חיצוניים

* 
* 

## הערות שוליים

קטגוריה:מכוניות קונספט
קטגוריה:מכוניות על
קטגוריה:מכוניות ספורט
קטגוריה:מכוניות קופה
קטגוריה:דגמי מכוניות שהושקו ב-2007
קטגוריה:מכוניות אמריקאיות
קטגוריה:מכוניות מנוע מרכזי
WX-8
מיליון רוז

**מיליון רוז** (ברוסית: ****) הוא מיני-אלבום של זמרת הפופ הרוסית אלה פוגצ'ובה.

המיני אלבום יצא בברית המועצות על ידי חברת "מלודיה" בדצמבר 1982 ושמו ניתן לו מהשיר שהוצב בצד הראשון שלו. על פי הדיסקוגרפיה הרשמית של הזמרת, זה הסינגל ה-13 שלה. הצד האחורי מכיל את השיר "השיבה" (Возвращение), ומחבר המוזיקה של שתי היצירות הוא ריימונד פאולס. האלבום פורסם גם בגרסת מונו במתכונת של תקליט גמיש. עד דצמבר 1983 התפוצה של המיני-אלבום הייתה 6 מיליון עותקים.

בשנת 1985, השיר נכלל באוסף האלבומים של אללה פוגצ'בה "הו, איך רוצה לחיות" (Ах, как хочется жить). השיר "השיבה" פורסם באותה גרסה באלבום המפוצל "המאסטרו אצלנו בביקור" (У нас в гостях Маэстро), וגרסת האולפן יצא רק בשנת 1996 באחד מ-13 התקליטורים של "האוסף".

## רשימת רצועות
כל המוזיקה נכתבה על ידי ריימונד פאולס. 

### סינגל סובייטי

### סינגל יפני

## קישורים חיצוניים

* מיני אלבום Million roz, באתר Discogs

## הערות שוליים

קטגוריה:מיני-אלבומים מ-1982
קטגוריה:אלבומי אלה פוגצ'ובה
קטגוריה:שירים ברוסית
אנדריי טורצ'אק

**אנדריי אנטולייביץ' טורצ'אק** (רוסית: Андрей Анатольевич Турчак; נולד ב-20 בדצמבר 1975, לנינגרד, רוסיה, ברית המועצות) הוא פוליטיקאי רוסי. ראש רפובליקת אלטאי מאז יוני 2024. כיהן בתפקיד מזכיר המועצה הכללית של רוסיה המאוחדת החל מ-12 באוקטובר 2017 וסנאטור מטעם מחוז פסקוב מ-2 בנובמבר 2017.

בעבר היה המושל החמישי של מחוז פסקוב (2009–2017) וסנאטור מטעם מחוז פסקוב (2007–2009). כאשר בשנת 2009 מיכאיל קוזנצוב עזב את תפקידו כמושל פסקוב, עם מינויו למושל בגיל 33, אנדריי טורצ'אק הפך לאחד המושלים הצעירים ברוסיה.

בשנת 2013, אלכסיי נוואלני שחרר מסמכים שהראו כי טורצ'אק לא הצהיר על וילה בשווי 1.7 מיליון דולר שרכש בצרפת, מחדל בלתי חוקי על פי החוק הרוסי.

בשנת 2015 האשים הכתב אולג קאשין את טורצ'אק שהורה לפגוע בקאשין בתקרית שגרמה לו לתרדמת ושבר בגולגולת. קאשין טען כי טורצ'אק הורה על כך בתגובה לפוסט בבלוג ביקורתי.

ב-5 ביוני 2024 מונה לראש רפובליקת אלטאי.

## קישורים חיצוניים

*  

## הערות שוליים

קטגוריה:סנקט פטרבורג: אישים
קטגוריה:חברי מפלגת רוסיה המאוחדת
קטגוריה:אנשי עסקים רוסים
קטגוריה:חברי מועצת הפדרציה של רוסיה
קטגוריה:רוסים שנולדו ב-1975
Not Easy

**Not Easy** (בעברית: **לא קל**) הוא סינגל שהוקלט על ידי המוזיקאי אלכס דה קיד, ביחד עם X אמבססדורס, הזמרת-יוצרת האמריקאית אל קינג והראפר האמריקאי ויז קאליפה. השיר יצא לאור ב-21 באוקטובר 2016, על ידי חברת התקליטים KIDinaKORNER, כסינגל שלא מתוך אלבום.

השיר הגיע למקום העשירי במצעד שירי הרוק.

## רקע וכתיבה
השיר נכתב על ידי סם האריס, אדם לוין, אל קינג, ויז קאליפה ואלכס דה קיד והופק על ידי אלכס דה קיד גם כן. השיר הוא שיר מסוגת הקאנטרי, המשלב בתוכו גם קטע היפ-הופ שמבוצע על ידי קאליפה. השיר כשמו, מדבר על דברים לא פשוטים ואפילו קשים, שעובר בן אדם בחייו ועל דרך ההתמודדות עם זה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-37 מיליון השמעות.

## הצלחה
השיר זכה להצלחה נאה במצעדים השונים ברחבי העולם. במצעד שירי הרוק של קנדה, הגיע למקום ה-45. במצעד המוזיקה האוסטרלי הגיע למקום ה-73, תוך שהגיע למקום העשירי במצעד שירי הרוק של בילבורד. במצעד השירים העכשוויים למבוגרים הגיע למקום ה-34.

בנוסף לכך, לא הצליח השיר להיכנס למצעד הבילבורד הוט 100, אך הצליח להיכנס למצעד השירים הדיגיטליים.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי אל קינג
קטגוריה:שירים באנגלית
קטגוריה:שירים שנכתבו על ידי אל קינג
ג'יימס ברגמן

**ג'יימס "ג'ים" סטיבן ברגמן** (באנגלית: **James "Jim" Steven Bregman**; נולד ב-17 בנובמבר 1941) הוא ג'ודוקא יהודי-אמריקאי. זוכה מדליית ארד אולימפית (טוקיו 1964) ומדליית ארד באליפות עולם (ריו דה ז'ניירו 1965). הוא אלוף פאן-אמריקה (גואטמלה סיטי 1965), אלוף המכביה (1965) ואלוף ארצות הברית (1964). מייסד ומנהל איגוד הג'ודו בארצות הברית וכיהן 3 קדנציות כנשיא האיגוד.

## ביוגרפיה
ברגמן נולד וגדל בארלינגטון וירג'יניה. הוא החל להתאמן בג'ודו בגיל 12. בהמשך הוא התאמן בקולג' ביפן.

### מדליית ארד אולימפית
באולימפיאדת טוקיו (1964) נערכו לראשונה תחרויות ג'ודו במשחקים האולימפיים והוא זכה במדליית ארד.

ברגמן זכה במדליית זהב במכביה השביעית באוגוסט 1965. באוקטובר אותה שנה הוא זכה במדליית ארד באליפות העולם שנערכה בריו דה ז'ניירו ובכך היה לאמריקאי הראשון שזכה במדליה באליפות עולם בג'ודו ובמדליית זהב באליפות פאן אמריקה בג'ודו.

בשנת 1966 הסתיימה הקריירה הספוטיבית שלו לאחר שעבר ניתוח בברך.

בשנת 1968 היה בין מייסדי איגוד הג'ודו בארצות הברית וכיהן 3 קדנציות כנשיא האיגוד.

## קישורים חיצוניים

קטגוריה:ספורטאים יהודים אמריקאים
קטגוריה:ג'ודוקא יהודים
קטגוריה:משתתפי אולימפיאדת טוקיו (1964)
קטגוריה:אלופי המכביה: ג'ודוקא
קטגוריה:אמריקאים שנולדו ב-1941
אינה סביאטנקו

**אינה יורייבנה סביאטנקו** (נולדה ב-6 בספטמבר 1967) היא פוליטיקאית רוסייה, חברת הדומה העירונית של מוסקבה מאז 2001. חברת סיעת רוסיה המאוחדת וחברת מועצת הפדרציה מטעם מוסקבה (מאז 2019). יו"ר ועדת מועצת הפדרציה למדיניות חברתית (מאז ינואר 2020). היא החליפה בתפקיד זה את ואלרי ריאזנסקי.

## קישורים חיצוניים

## הערות שוליים

קטגוריה:בוגרי אוניברסיטת מוסקבה
קטגוריה:חברי מועצת הפדרציה של רוסיה
קטגוריה:מוסקבה: אישים
קטגוריה:בוגרות אוניברסיטת מוסקבה
קטגוריה:פוליטיקאיות רוסיות
קטגוריה:חברי הדומה העירונית של מוסקבה
קטגוריה:מעוטרי עיטור הידידות (רוסיה)
קטגוריה:רוסיות שנולדו ב-1967
קטגוריה:רוסים שנולדו ב-1967